Ντέιβ Μαστέιν

Ο Ντέιβ Μαστέιν (David Scott "Dave" Mustaine, 13 Σεπτεμβρίου 1961) είναι Αμερικανός τραγουδιστής και κιθαρίστας της χέβι μέταλ μουσικής, γνωστός ως ιδρυτικό και ηγετικό μέλος του συγκροτήματος Megadeth. Επίσης, υπήρξε ιδρυτικό μέλος των Metallica με τους οποίους χωρίστηκε πριν ηχογραφήσουν το πρώτο τους άλμπουμ, δίνοντας τη θέση του στον Κιρκ Χάμμετ.

Βιογραφία
Τα πρώτα χρόνια και Metallica
Ο Ντέιβ Μαστέιν γεννήθηκε στη Λα Μέσα της Καλιφόρνια στις 13 Σεπτεμβρίου 1961 και μεγάλωσε σαν μάρτυρας του Ιεχωβά. Σε ηλικία 16 ετών, ο Μαστέιν διέμενε μόνος του, κερδίζοντας τα έξοδα του κάνοντας διακίνηση ναρκωτικών. Ήταν αυτοδίδακτος κιθαρίστας όντας ιδιαίτερα επηρεασμένος από τον Κατ Στίβενς.Dave Mustaine (person) Μετά από ένα διάστημα, άλμπουμ των AC/DC, Motörhead, Judas Priest και γενικότερα του New Wave of British Heavy Metal έπεσαν στα χέρια του, οδηγώντας τον στο να γίνει οπαδός της μουσικής τους.

Το πρώτο συγκρότημα του Μαστέιν ήταν οι Panic, τους οποίους εγκατέλειψε για να σχηματίσει τους Metallica μαζί με τον Λαρς Ούλριχ, ο οποίος είχε βάλει αγγελία για κιθαρίστα. Μαζί με τον κιθαρίστα και τραγουδιστή Τζέιμς Χέτφιλντ και τον μπασίστα Ρον ΜακΓκόβνεϊ αποτέλεσαν την πρώτη σύνθεση του συγκροτήματος. Για αρκετούς μήνες εμφανίζονταν σε κλαμπ του Λος Άντζελες, ενώ ηχογράφησαν το ντέμο "No Life 'til Leather".No Life 'til Leather Εκείνο το διάστημα ο ΜακΓκόβνεϊ απολύθηκε και τη θέση του πήρε ο Κλιφ Μπάρτον με τον όρο ότι το συγκρότημα θα μετακόμιζε στο Σαν Φρανσίσκο. Οι Metallica κέντρισαν το ενδιαφέρον της δισκογραφικής εταιρείας "Megaforce Records", με το συγκρότημα να μετακομίζει στη Νέα Υόρκη λόγω του ότι η εταιρεία έδρευε εκεί. Όταν έφθασαν στη Νέα Υόρκη, απέλυσαν τον Μαστέιν μετά την ηχογράφηση ενός ντέμο για τη "Megaforce", λόγω του γεγονότος ότι ήταν σχεδόν μόνιμα μεθυσμένος και υπό την επήρεια ναρκωτικών ουσιών.Why did Dave Mustaine leave Metallica? Το συγκρότημα τον οδήγησε στο σταθμό των λεωφορείων και μαζί με τον εξοπλισμό του, επέστρεψε στο Λος Άντζελες.

Megadeth

Μετά την επιστροφή του στην γενέτειρα του, ο Μαστέιν γνώρισε τον μπασίστα Ντέιβ Έλεφσον με τον οποίο δημιούργησαν τους Megadeth, οι οποίοι συμπληρωνόταν από τον πρώην και μετέπειτα κιθαρίστα των Slayer, Κέρι Κινγκ και το ντράμερ Λι Ρας. Οι δύο τελευταίοι αντικαταστάθηκαν πριν τις ηχογραφήσεις για το πρώτο άλμπουμ του συγκροτήματος, το οποίο κυκλοφόρησε μέσω της "Capitol Records" τον Ιούνιο του 1985 με τίτλο "Killing Is My Business... and Business Is Good!".Killing Is My Business...and Business Is Good!
Οι Megadeth συνέχισαν να ηχογραφούν και να περιοδεύουν κυκλοφορώντας μερικούς από τους σημαντικότερους δίσκους του heavy και thrash metal ιδιώματος, όπως τα "Peace Sells... but Who's Buying?", "Rust In Peace" και "Countdown to Extinction".

Κατά τη διάρκεια της επιτυχημένης καριέρας τους, ο Μαστέιν ήταν εθισμένος στην ηρωίνη, μεταξύ άλλων, κάτι που τον οδήγησε αρκετές φορές στα πρόθυρα του να χάσει τη ζωή του. Το 1995, αποτοξινώθηκε οριστικά με το συγκρότημα να ηχογραφεί τρία στούντιο άλμπουμ μέχρι το 2001 και να περιοδεύει συνεχώς. Ο Μαστέιν συμμετείχε σε επεισόδιο της τηλεοπτικής σειράς "The Black Scorpion", ως ο κακοποιός "Torchy Thompson".IMDB, Dave Mustaine

Το 1997, δημιούργησε την επίσημη ιστοσελίδα του συγκροτήματος, στη διαχείριση της οποίας παίζει ενεργό ρόλο από τότε.

Στις αρχές του 2002, μία νευρική βλάβη στο αριστερό του χέρι, ώθησε τον Μαστέιν να διαλύσει τους Megadeth μετά τη διάγνωση ότι κατά πάσα πιθανότητα δεν θα μπορούσε να ξαναπαίξει κιθάρα όπως στο παρελθόν.Megadeth Disbanding by UnRated Magazine Τελικά, αποδείχθηκε ότι ο Μαστέιν υπέφερε από ακτινική νευροπάθεια αλλά μετά την ανάρρωση από την εγχείρηση ήταν ικανός να επανέλθει στο μουσικό προσκήνιο παίζοντας κιθάρα, με τους Megadeth να επανέρχονται με το "The System Has Failed", το 2004.Megadeth - Wilson & Alroy's Record Reviews

Εκείνη τη χρονιά, ο Μαστέιν έγινε "πνευματικά αναγεννημένος" Χριστιανός και δήλωσε ότι το μέλλον της αμερικάνικης δημοκρατίας βρίσκεται στα χέρια των πολιτών.Metal Storm, Dave Mustaine Οι απόψεις του αυτές είναι φανερές στους στίχους των τραγουδιών του συγκροτήματος που κυκλοφόρησαν μετά την αναδημιουργία τους.

Με τους Megadeth, ο Μαστέιν έχει κυκλοφορήσει 14 στούντιο δίσκους, εκ των οποίων οι έξι ανέβηκαν στο Top-10 και άλλοι τέσσερις στο Top-20 του Billboard.Megadeth | Billboard Έχουν ένα χρυσό, πέντε πλατινένιους και έναν διπλά πλατινένιο δίσκο, ενώ έχουν εννέα Top-20 άλμπουμ στον Καναδά.Megadeth, Charts & Awards, Billboard Albums Θεωρούνται ένα από τα σπουδαιότερα συγκροτήματα του ιδιώματος, έχοντας ψηφιστεί ως το έκτο μεγαλύτερο χέβι μέταλ συγκρότημα από τους αναγνώστες του περιοδικού "Rolling Stone".

Επίσης, είναι ο δημιουργός ενός μεγάλου περιοδεύοντος φεστιβάλ με τίτλο "Gigantour", στο οποίο μετέχουν σταθερά οι Megadeth μαζί με άλλους καλλιτέχνες του χέβι μέταλ. Αξιόλογα συγκροτήματα που έχουν συμμετάσχει στην περιοδεία "Gigantour" κατά καιρούς είναι οι Dream Theater, Anthrax, Fear Factory, Nevermore, Overkill, Soulfly, Opeth, κ.α..ιστοσελίδα Gigantour

Προσωπική ζωή και πεποιθήσεις
Ο Ντέιβ Μαστέιν παντρεύτηκε την Πάμελα Ανν Κασελμπέρι το 1991, η οποία την επόμενη χρονιά γέννησε τον γιο του Τζάστις και το 1998 την κόρη του Ηλέκτρα. Το 2009 πήραν διαζύγιο μετά από 18 χρόνια γάμου.

Είναι γνώστης πολεμικών τεχνών έχοντας μαύρη ζώνη στο Τάε Κβον Ντο και το Καράτε, ενώ έχει βραβευθεί από την Παγκόσμια Ομοσπονδία Τάε Κβον Ντο ως πρεσβευτής καλής θέλησης.
Ο κιθαρίστας ξεκίνησε να συγκεντρώνεται στη Χριστιανική του πίστη όταν προσπαθούσε να αποτοξινωθείDAVE MUSTAINE Explains Why He Refuses To Share Stage With His 'Confessed Enemy' και από εκεί και έπειτα αρνείται να εμφανίζονται οι Megadeth μαζί με οποιοδήποτε συγκρότημα του black metal ή γενικότερα με σατανική εικόνα.Dave Mustaine Vs. Satanic Bands

Οι πολιτικές του απόψεις έχουν γίνει γνωστές από συνεχείς δηλώσεις του καλλιτέχνη και την αυστηρή και καυστική του κριτική πάνω στις ενέργειες των πολιτικών προσώπων. Το 1992 ήταν παρουσιαστής του εθνικού συνεδρίου του αμερικάνικου δημοκρατικού κόμματος.Allmusic, Dave Mustaine Το 2009 δήλωσε ότι οι στίχοι του άλμπουμ "Endgame" έχουν σαν σκοπό να επιμορφώσουν τους οπαδούς τους για την "παγκόσμια διακυβέρνηση".Dave Mustaine: ''Endgame' Is About People Being Run By The People Who Have Money' Το 2012 έκανε σε διάφορες περιόδους κριτική στον πρόεδρο των Ηνωμένων Πολιτειών, Μπαράκ Ομπάμα, δείχνοντας να αλλάζει τις πολιτικές απόψεις του προς την πλευρά των Ρεπουμπλικάνων.

Δισκογραφία
με τους Megadeth
 Killing Is My Business... and Business Is Good! (1985)
 Peace Sells... but Who's Buying? (1986)
 So Far, So Good... So What! (1988)
 Rust In Peace (1990)
 Countdown to Extinction (1992)
 Youthanasia (1994)
 Hidden Treasures (1995)
 Cryptic Writings (1997)
 Risk (1999)
 The World Needs a Hero (2001)
 Rude Awakening (2002)
 The System Has Failed (2004)
 United Abominations (2007)
 That One Night: Live in Buenos Aires (2007)
 Endgame (2009)
 Rust in Peace Live (2010)
 TH1RT3EN (2011)
 Super Collider (2013)
 Countdown to Extinction: Live (2013)
 Dystopia [2016]με τους Metallica
 No Life 'til Leather (demo, 1982)
 Metal Up Your Ass (demo, 1982)
 Megaforce (demo, 1983)

με τους MD.45
 Voices (EP, 1995)
 The Craving (1996)

Άλλες συμμετοχές
 Malice - License to Kill (1987)
 Sanctuary - Refuge Denied (1987)
 Diamond Head - Death and Progress (1993)

Παραπομπές

Πηγές
 Dave Mustaine | Biography | AllMusic
 Dave Mustaine's Biography – Last.fm
 Dave Mustaine - Encyclopaedia Metallum: The Metal Archives

 Εξωτερικοί σύνδεσμοι 

 Επίσημη ιστοσελίδα των Megadeth


Κατηγορία:Αμερικανοί κιθαρίστες
Κατηγορία:Ροκ μουσικοί
Κατηγορία:Μέλη των Metallica